 ОПИС И СПЕЦИФИКАЦИЈЕ ПРЕДМЕТА, УСЛОВИ ИСПОРУКЕ ИЛИ ИЗВРШЕЊА ИЛИ ИЗВОЂЕЊА  РАДОВА 

1. Врста, количина и опис радова

Извођење радова на реконструкцији објекта Народне библиотеке у Ужицу, радови се односе на: припремне радове; демонтаже, рушења и занатске радове и грађевинску столарију. 

Детаљан опис радова и количине радова дата је у делу Конкурсне документације који се односи на Образац структуре цене, који је саставни део понуде.

-Tehničke karakteristike zid zavese
Tehničke karakteristike zid zavese po SRPS EN 13830:
Propustljivost vazduha EN12152: klasa AE (>600 Pa)
Vodonepropusnost EN12154: RE 1200 (1200 Pa)
Otpornost na pritisak vetra EN 13116: 2000 / -2500 Pa
Toplotna provodljivost profila EN 10077-2: Uf 1,0 - 2.3 W/m2K.
Profil je zaštićen procesom plastifikacije (sublimacije) u boji (dezenu drveta) po izboru projektanta i
investitora. Kvalitet plastifikacije dokazati sertifikatima Qualicoat Seaside.
Okovi testirani u sistemu profila, sa otvaranjem prema datoj šemi. Boja okova i ručice po izboru
projektanta i investitora iz standardne kataloške ponude proizvođača sistema. Otpornost okova na
koroziju klasa 5. Okovi moraju imati garanciju od minimum 5 godina.
Ukupan koeficijent prolaza toplote za celu poziciju mora biti Uw=1.1 - 1,5 W/m2/K (dokazati
proračunom i priložiti dokaze).
-Tehničke karakteristike prozora
Konstruktivna dubina rama (širina štoka) 67 mm ili veca i dubina krila 75 mm ili veca.
Tehničke karakteristike konstrukcije po SRPS EN 14351-1:
Propustljivost vazduha EN026, EN12207: klasa 4
Vodonepropusnost EN1027, EN12208: klasa E900, E1200
Otpornost na pritisak vetra EN12210, EN12211: klasa C4/B4
Toplotna provodljivost profila EN 10077-2: Uf = 1,5 - 2,6 W/m2/K.
Profil je zaštićen procesom plastifikacije (sublimacije) u boji (dezenu drveta) po izboru projektanta i
investitora. Kvalitet plastifikacije dokazati sertifikatima Qualicoat Seaside.
Okovi testirani u sistemu profila, sa otvaranjem prema datoj šemi. Boja okova i ručice po izboru
projektanta i investitora iz standardne kataloške ponude proizvođača sistema.
Nosivost okova 130 kg, maksimalno 150 kg.
Otpornost okova na koroziju klasa 5.
Broj ponovljenih ciklusa otvaranja / zatvaranja 15000 ciklusa.
Okovi moraju imati garanciju od minimum 5 godina.

Kao dokaz o zadovoljenju navedenih kriterijuma , ponuđač je dužan da u ponudi podnetoj putem Portala javnih nabavki dostavi izjave i ateste  ovlašćenih institucija za ispitivanje, sertifikate koje izdaje određeno telo za ocenjivanje usaglašenosti. Ukoliko se radi o dokumentima inostranih institucija, moraju biti dostavljeni prevodi overeni od strane sudskog prevodioca.
Za sve ateste koje dobija od dobavljača, ponuđač mora imati pismeno ovlašćenje za njihovo korišćenje, overeno od strane proizvodjača.
[bookmark: _GoBack]
2. Рок за извођење радова

Рок за извођење радова не може бити дужи од 60 (шездесет) календарских дана рачунајући од момента увођења у посао  изабраног понуђача.

 3. Место извођења радова -  Град Ужице – објекат Народне библиотеке.


4. Средстава финансијског обезбеђења

- Средство обезбеђења које се доставља уз понуду

· Понуђач је дужан да уз понуду достави средство финансијског обезбеђења за озбиљност понуде и то бланко сопствену меницу која мора бити евидентирана у Регистру меница и овлашћења Народне банке Србије. Меница мора бити потписана од стрне лица овлашћеног за заступање, а уз исту мора бити достављено попуњено и потписано менично овлашћење-писмо, са назначеним износом од 3% од укупне вредности понуде без пдв-а. Рок важења менице је  најмање 90 (деведесет) дана од дана јавног отварања понуда. Уз меницу мора бити достављена копија картона депонованих потписа који је издат од стране пословне банке, коју изабрани понуђач наводи у меничном овлашћењу – писму.
Уколико понуђач не достави средство финансијског обезбеђења за озбиљност понуде, наручилац ће такву понуду одбити као неприхватљиву.
Наручилац има право да уновчи средство финансијског обезбеђења за озбиљност понуде у случају да понуђач:
1) одустане од своје понуде у року важења понуде 
2) не достави доказе о испуњености критеријума за квалитативни избор привредног субјекта у складу са чланом 119. Закона о јавним набавкма  
3) неосновано одбије да закључи уговор о јавној набавци или
4) не достави обезбеђење за извршење уговора о јавној набавци, односно:
а) изабрани понуђач у року не достави средство финансијског обезбеђења за добро извршење посла

Средство обезбеђења за озбиљност понуде понуђач подноси до истека рока за подношење понуда на адресу Наручиоца., Град Ужице, ул. Димитрија Туцовића бр. 52 Ужице-Писарница. са назнаком део понуде за ЈН број  000643435 2024 07500 009 003 405 001 - Радови у оквиру пројекта „УЖИЦЕ ПРЕСТОНИЦА КУЛТУРЕ 2024“ – Извођење радова на реконструкцији објекта Народне библиотеке у Ужицу


- Средства обезбеђења која се достављају након закључења уговора
· Извођач радова се обавезује да у року не дужем од 3 (три) дана од  дана закључења уговора,  достави средство финансијског обезбеђења за добро извршење посла бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити потписана од стране лица овлашћеног за заступање, а уз исту мора бити достављено попуњено и потписано менично овлашћење-писмо, са назначеним износом од 10 % од укупне вредности уговора без пдв-а. Рок важења менице је 15 (петнаест) дана дужи од истека рока за коначно извршење посла.  Уз меницу мора бити достављена копија картона депонованих потписа, који је издат од стране пословне банке, коју извођач наводи у меничном овлашћењу-писму. Ако се за време трајања уговора промене рокови за извршење уговорне обавезе, важност средства финансијског обезбеђења за добро извршење посла мора да се продужи. Наручилац ће уновчити средство финансијског обезбеђења за добро извршење посла, у случају да извођач не буде извршавао своје уговорне обавезе у роковима и на начин предвиђен уговором.

· Извођач се обавезује да на дан примопредаје предмета јавне набавке, преда Наручиоцу средство финансијског обезбеђења за отклањање недостатака у гарантном року бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити потписана од стране лица овлашћеног за заступање, а уз исту мора бити достављено попуњено и потписано менично овлашћење-писмо, са назначеним износом од 5% од укупне вредности уговора без пдв-а. Рок важења менице је 5 (пет) дана дужи од гарантног рока.Уз меницу мора бити достављена копија картона депонованих потписа, који је издат од стране пословне банке, коју извођач наводи у меничном овлашћењу-писму. Наручилац ће уновчити средство финансијског обезбеђења за отклањање недостатака у гарантном року, у случају да извођач не отпочне са отклањањем недостатака у року од 5 (пет) дана од дана пријема писаног захтева Наручиоца и не отклони их у року и у складу са писаним захтевом Наручиоца.

 5. Осигурање

Извођач радова је дужан да осигура радове, раднике, материјал и опрему од уобичајних ризика до њихове пуне вредности (осигурање објекта у изградњи/реконструкцији) и достави наручиоцу полису осигурања, оригинал или оверену копију, са роком важења за цео период извођења радова најкасније у року од 5 (пет ) дана од дана закључења уговора.
Извођач радова је такође дужан да достави наручиоцу полису осигурања од одговорности за штету причињену трећим лицима и стварима трећих лица, оригинал или оверену копију, са роком важења за цео период извођења радова, у свему према важећим законским прописима, најкасније у року од 5 (пет ) дана од дана закључења уговора.
6. Гарантни рок
Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за квалитет изведених радове износи 2 (две) године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу, прибави и преда Наручиоцу радова.
Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач радова није држао својих обавеза у погледу квалитета радова и материјала у року од 5 дана од пријема писаног захтева од стране Наручиоца.
Независно од права из гаранције, Наручилац радова има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.

7.  Рок важења понуде
Рок важења понуде не може бити краћи од 60 дана од дана јавног отварања понуда.

8. Рок плаћања: до 45 дана од дана пријема оверених привремених и окончане ситуације све у складу са Законом о роковима измирења новчаних обавеза у комерцијалним трансакцијама („Службени гласник РС”, бр. 119/12, 68/15, 113/2017, 91/2019, 44/2021-др. Закон и 44/2021).


9. Измена уговора:  Наручилац може током трајања уговора о јавној набавци  у складу са одредбама члана 156.-161. Закона о јавним набавкама да измени уговор без спровођења поступка јавне набавке.

10. Обилазак локације

За припрему понуде и упознавање са предметом Набавке Наручилац је предвидео могућност обиласка локације.
Обилазак локације може се извршити сваког радног дана у радно време Наручиоца, у периоду од 7:30 часова до 15 часова уз претходно најављивање путем Портала јавних набавки.  Обилазак локације није могућ на дан истека рока за пријем понуда.
Свим заинтересованим привредним субјектима Наручилац препоручује да изврше обилазак локације за  извођење радова.

